CELEX: 32014R0988
Language: et
Date: 2014-09-18 00:00:00
Title: Komisjoni rakendusmäärus (EL) nr 988/2014, 18. september 2014 , millega avatakse Moldova Vabariigist pärit põllumajandustoodetele liidu tariifikvoodid ning sätestatakse nende haldamise kord

20.9.2014   
            
            
               ET
            
            
               Euroopa Liidu Teataja
            
            
               L 278/12
            
         KOMISJONI RAKENDUSMÄÄRUS (EL) nr 988/2014,
   18. september 2014,
   millega avatakse Moldova Vabariigist pärit põllumajandustoodetele liidu tariifikvoodid ning sätestatakse nende haldamise kord
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. juuni 2014. aasta otsust 2014/492/EL ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Moldova Vabariigi vahelisele assotsieerimislepingule Euroopa Liidu nimel allakirjutamise ja selle ajutise kohaldamise kohta (1) ning kõnealuse lepingu V jaotise kaubandust ja kaubandusküsimusi käsitlevate sätete ajutist kohaldamist,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus, (2) eriti selle artiklit 184,
   ning arvestades järgmist:
   
               (1)
            
            
               Otsusega 2014/492/EL anti luba kirjutada Euroopa Liidu nimel alla ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Moldova Vabariigi vahelisele assotsieerimislepingule (edaspidi „leping”) (3). Otsuse 2014/492/EL kohaselt kohaldatakse lepingut ajutiselt kuni selle sõlmimiseks vajalike menetluste lõpuleviimiseni.
            
         
               (2)
            
            
               Lepingu artikli 464 lõike 4 kohaselt jõustub ajutine kohaldamine alates kirjalike teadete vahetamisele järgneva teise kuu esimesest päevast. Viimane kirjalik teade saadeti 25. juulil 2014. Seega kohaldatakse lepingut ajutiselt alates 1. septembrist 2014.
            
         
               (3)
            
            
               Lepingu XV-A lisas on loetletud liidu impordi tariifikvoodid Moldova Vabariigist pärit teatavatele kaupadele. Seepärast on vaja avada kõnealuste toodete tariifikvoodid.
            
         
               (4)
            
            
               Käesoleva määrusega ette nähtud tariifsete soodustuste saamiseks peaks lisas loetletud kaupadega kaasas olema lepingukohane päritolutõend.
            
         
               (5)
            
            
               Komisjon peaks tariifikvoote haldama saabumise järjekorras teenindamise põhimõttel kooskõlas komisjoni määrusega (EMÜ) nr 2454/93 (4).
            
         
               (6)
            
            
               Lepingut kohaldatakse ajutiselt alates 1. septembrist 2014. Lepingu kohaselt antud tariifikvootide tõhusa kohaldamise ja haldamise tagamiseks tuleks käesolevat määrust kohaldada alates samast kuupäevast.
            
         
               (7)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Liidu tariifikvoodid avatakse Moldova Vabariigist pärit kaupadele, mis on loetletud käesoleva määruse lisas.
   Artikkel 2
   Tollimaksud, mida kohaldatakse Moldova Vabariigist pärit ja käesoleva määruse lisas loetletud kaupade importimisel liitu, peatatakse kõnealuses lisas sätestatud asjaomaste tariifikvootide ulatuses.
   Artikkel 3
   Käesoleva määruse lisas loetletud kaupadega peab olema kaasas lepingu II protokollis sätestatud päritolutõend.
   Artikkel 4
   Käesoleva määruse lisas sätestatud tariifikvoote haldab komisjon kooskõlas määruse (EMÜ) nr 2454/93 artiklitega 308a, 308b ja 308c.
   Artikkel 5
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. septembrist 2014.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. september 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 260, 30.8.2014, lk 1.
   
      (2)  ELT L 347, 20.12.2013, lk 671.
   
      (3)  Ühelt poolt Euroopa Liidu, Euroopa Aatomienergiaühenduse ja nende liikmesriikide ning teiselt poolt Moldova Vabariigi vaheline assotsieerimisleping (ELT L 260, 30.8.2014, lk 4).
   
      (4)  Komisjoni määrus (EMÜ) nr 2454/93, 2. juuli 1993, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1).
   
      LISA
      Kaupade kombineeritud nomenklatuuri klassifitseerimise üldreeglitest olenemata on toote kirjelduse sõnastus vaid soovituslik ning soodustuskava kohaldamisala käesoleva lisa mõistes on kindlaks määratud käesoleva määruse vastuvõtmise ajal kehtivate CN-koodidega.
      
                  Jrk-nr
               
               
                  CN-kood
               
               
                  Kauba kirjeldus
               
               
                  Kvoodi kehtivusaeg
               
               
                  Kvoodimaht aastas
                  (netomass tonnides, kui ei ole ette nähtud teisiti)
               
            
                  09.6800
               
               
                  0702 00 00
               
               
                  Tomatid, värsked või jahutatud
               
               
                  Alates 1.9.2014 kuni 31.12.2014
               
               
                  2 000
               
            
                  Alates 1.1 kuni 31.12.2015 ja igal sellele järgneval ajavahemikul alates 1.1 kuni 31.12.
               
               
                  2 000
               
            
                  09.6801
               
               
                  0703 20 00
               
               
                  Küüslauk, värske või jahutatud
               
               
                  Alates 1.9.2014 kuni 31.12.2014
               
               
                  220
               
            
                  Alates 1.1 kuni 31.12.2015 ja igal sellele järgneval ajavahemikul alates 1.1 kuni 31.12.
               
               
                  220
               
            
                  09.6802
               
               
                  0806 10 10
               
               
                  Värsked lauaviinamarjad
               
               
                  Alates 1.9.2014 kuni 31.12.2014
               
               
                  10 000
               
            
                  Alates 1.1 kuni 31.12.2015 ja igal sellele järgneval ajavahemikul alates 1.1 kuni 31.12.
               
               
                  10 000
               
            
                  09.6803
               
               
                  0808 10 80
               
               
                  Värsked õunad (v.a siidriõunad, lahtiselt, 16. septembrist kuni 15. detsembrini)
               
               
                  Alates 1.9.2014 kuni 31.12.2014
               
               
                  40 000
               
            
                  Alates 1.1 kuni 31.12.2015 ja igal sellele järgneval ajavahemikul alates 1.1 kuni 31.12.
               
               
                  40 000
               
            
                  09.6804
               
               
                  0809 40 05
               
               
                  Värsked ploomid
               
               
                  Alates 1.9.2014 kuni 31.12.2014
               
               
                  10 000
               
            
                  Alates 1.1 kuni 31.12.2015 ja igal sellele järgneval ajavahemikul alates 1.1 kuni 31.12.
               
               
                  10 000
               
            
                  09.6805
               
               
                  2009 61 10
               
               
                  Viinamarjamahl (k.a viinamarjavirre), kääritamata ja alkoholilisandita, Brixi arvuga kuni 30, 100 kg netomassi väärtusega üle 18 euro, suhkru- või muu magusainelisandiga või ilma
               
               
                  Alates 1.9.2014 kuni 31.12.2014
               
               
                  500
               
            
                  Alates 1.1 kuni 31.12.2015 ja igal sellele järgneval ajavahemikul alates 1.1 kuni 31.12.
               
               
                  500
               
            
                   
               
               
                  2009 69 19
               
               
                  Viinamarjamahl (k.a viinamarjavirre), kääritamata ja alkoholilisandita, Brixi arvuga üle 67, 100 kg netomassi väärtusega üle 22 euro, suhkru- või muu magusainelisandiga või ilma
               
               
                   
               
               
                   
               
            
                   
               
               
                  2009 69 51
                  2009 69 59
               
               
                  Viinamarjamahl (k.a viinamarjavirre), kääritamata ja alkoholilisandita, Brixi arvuga üle 30 kuni 67, 100 kg netomassi väärtusega üle 18 euro, suhkru- või muu magusainelisandiga või ilma